section_heading: 0d 1900. godine do kraja Drugog svjetskog rata
paragraph_text: mini|desno|200px|Popis poginulih Brezničana u 1. svjetskom ratu Tijekom Prvog svjetskog rata na ovom području nisu vođene bitke, ali većina vojno sposobnih je bila mobilizirana i poslana na razne bojišta. Najveći broj mještana je bio mobiliziran u sklopu 78. osječke pješačke pukovnije i 28. osječke domobranske pješačke pukovnije koje su se borile u Galiciji u današnjoj zapadnoj Ukrajini, ali i na drugim bojištima. Posebno su bile teške zadnje dvije godine rata zbog nedostatka hrane i raznih bolesti. Na uglu Osječke ulice i ulice Kralja Zvonimira u donjem dijelu raspela nalazi se popis mještana poginulih u Prvom svjetskom ratu. U razdoblju nakon Prvog svjetskog rata, zbog lakšeg transporta drva iz šuma, gradi se uskotračna željeznica, tzv. Gutmanova, u okolnim šumama koja je većinom u vlasništvu pilane iz Đurđenovca. Grof Pejačević povezuje željeznički kolodvor u Breznici uskotračnom prugom sa svojim ribnjakom koji je osnovao 1905. Poslije 1920. godina nekoliko obitelji njemačke nacionalnosti odlazi iz Breznice zbog nepoštivanja sklopljenih ugovora s grofom tj. neplaćanja zakupnine. 1921. pri prvom popisu u Kraljevini Jugoslaviji Breznica ima 611 stanovnika. Nakon što je većina otkupila svoja zemljišta počelo se razmišljati i o izgradnji društvenih i vjerskih objekata. Tako 1923. izgrađen zvonik sa zvonom teškim 93 kilograma posvećen Sv.Martinu. Tih godina a zbog sklapanja brakova između mladih ljudi naseljavaju se i stanovnici slovačke nacionalnosti u Breznici. 1936. godine Breznica ima 715 stanovnika po popisu franjevaca ali ta je godina značajna jer od te godine ukinut naziv Njemačka Breznica i uveden Našička Breznica. 1937. godine završena je izgradnja crkve koje je posvećena Sv. Martinu, a posvetio ju je o. Teofil Harapin.